google/wiki40b huggingface dataset:
Antiklinal

Antiklinal er et geologisk uttrykk for en oppbøyd del av en foldet berggrunn. De oppbøyde delene er de eldste lagene innerst. Uttrykket må ikke forveksles med antiform, som betegner alle oppbøyde folder. Om alderen på lagene i folden ikke er kjent (om det ytterste eller innerste laget er eldst), skal begrepet antiform benyttes.
Når en del av jordskorpa presses sammen i forbindelse med at to tektoniske plater beveger seg mot hverandre, kan berggrunnen krølles sammen, altså foldes. Folden som dannes går opp og ned i en bue. De folder som er opprettede kalles antiklinaler. De nedrettede delene kalles synklinaler.
På geologiske kart kan man ofte se antiklinaler som rekker av berglag som blir gradvis eldre mot midten av folden ettersom toppen av kjernen i folden fortrinnsvis har erodert til et dypere berglag i forhold til de lavereliggende sidene av folden. Laget heller bort fra senteret, eller «bølgetoppen» av folden.
Om en antiklinal stuper (skråner i forhold til jordoverflaten) vil overflatelaget danna V-er som peker i retningen av hellingen. På hver side av en antiklinal finner man ofte synklinaler, men foldingen kan stundom være slik at de kan være vanskelig å skille fra hverandre. Folder oppstår som regel under formendring av jordskorpa på grunn av kompresjon i forbindelse med fjelldanning.
Grunnkretser i Sør-Aurdal

Grunnkretser i Sør-Aurdal er grunnkretsene som seksjonerer Sør-Aurdal kommune.
I lista er de mer omfattende delområdene som samler flere grunnkretser angitt i fet skrift.
Statens håndverks- og kunstindustriskole

Historie

SHKS ble opprettet i 1818 og spilte en stor rolle for kunstmiljøet i Norge på 1800-tallet, ikke bare på grunn av undervisningen, men også gjennom utstillinger, rådgivning og andre aktiviteter knyttet til faget. Skolen har siden først og fremst hatt betydning for utdannelsen av kunsthåndverkere.
Opprinnelig het skolen Den foreløbige Tegneskole, men fikk i 1822 navnet Den kongelige Tegne- og Kunstskole i Christiania, til daglig bare Tegneskolen. I 1869 ble navnet forenklet til Den kongelige tegneskole og endelig Statens håndverks- og kunstindustriskole i 1911. Ofte ble skolen bare kalt Kunst- og håndverksskolen.
I 1903 fikk SHKS sitt eget bygg i Ullevålsveien 5 i bydel St. Hanshaugen i Oslo, der det fortsatt står. Skolen er samlokalisert med Kunstindustrimuseet. Bygget ble reist etter at Kristiania kommune i 1896 hadde besluttet å oppføre en ny bygning på det daværende Brandts løkke. I 1897 ble det lyst ut en arkitektkonkurranse, og blant 14 bidrag ble den da bare 26 år gamle arkitekten Adolf Bredo Greve kåret som vinner. På grunn av sin unge alder, søkte han hjelp hos den mer erfarne Ingvar Hjorth.
I 1996 ble skolen en del av Kunsthøgskolen i Oslo, og sommeren 2003 ble den delt i to enheter, Fakultet for visuell kunst og Fakultet for design. Skolen tilbyr utdanning innen fagene farge, tegning, form, grafisk design og illustrasjon, radér og litografi, tekstil, klær og kostyme, møbel- og innredningsarkitektur, metall og keramikk.
Høsten 2010 ble alle avdelingene flyttet til Seilduksfabrikken på Grünerløkka, der hele Kunsthøgskolen i Oslo ble samlet.
Zoea

Zoea er et larvestadium som forekommer hos tifotkreps, slik som krabber og hummer. Kroppen er delt i cephalothorax og pleon. Det er ett par fasettøyne i motsetning til nauplius som bare har ett øye. Cephalothorax har flere par bein, som brukes til å svømme med.
Zoea-larven er såpass forskjellig fra det voksne dyret at det i utgangspunktet ble beskrevet som en egen art krepsdyr av Louis Augustin Guillaume Bosc i 1802.
Upper Ten

Upper Ten er en blended whisky. Den består av whisky fra 35 ulike skotske destillerier, men oppskriften er utviklet av det norske Vinmonopolet, og whiskyen blandes av Arcus på Hasle i Oslo. Upper Ten er dermed et norsk produkt, men på grunn av ingrediensenes opphav klassifiseres den av Vinmonopolet som skotsk.
Upper Ten-blandingen er fire år gammel. Det finnes eldre whiskyer i blandingen, men den yngste bestemmer alderen som oppgis for hele blandingen. Maltinnholdet i Upper Ten er hele 47 %, noe som er høyt for en blended whisky.
Upper Ten er en av de mest populære whiskyene på Vinmonopolet. I 2000 var det den mestselgende whiskyen på Vinmonopolet, med 175 000 liter solgt, og i 2001 vant Upper Ten en kåring i det Londonbaserte tidsskriftet Wine & Spirit.
WesternGeco

WesternGeco er verdens største seismikkselskap. Det er heleid datterselskap av det internasjonale oljeservice selskapet Schlumberger Limited.

Virksomhet

WesternGeco utfører verden over reservoir imaging, måling, og utviklingstjenester, og dataprosessering.

Historie

WesternGeco ble dannet ved sammenslåing i 2000 av to av verdens største seismikkselskaper, Western Geophysical og Geco-Prakla. Schlumberger, eier av Geco-Prakla betalte kontant til Baker Hughes, som da eide Western, for en 70% andel i et joint venture av de sammenslåtte selskapene. I mai 2006 kjøpte Schlumberger ut Baker Hughes' 30% andel for $2.4 milliarder, og gjorde WesternGeco til et av sine datterselskaper.
WesternGeco hovedkvarter ligger i Gatwick, England.

Avslutning

I januar 2018 ble det annonsert at WesternGeco skal trekke seg ut av seismikk.  Både marin og landbasert innsamling avsluttes.
Schlumberger ser ikke lenger noen økonomisk fremtid i å være verdens ledende aktør. Hele flåten skal selges, og produktutviklingen legges ned.
Barnevandringer

Barnevandringer er en type arbeidsvandringer; det betyr vanligvis regelmessige vandringer for å søke arbeid på store gårder, tilpasset sesonger i arbeidslivet. De vandrende for å søke arbeid er i dette tilfelle barn, og det dreier seg om  barnearbeid. I Norge er barnevandringer et historisk fenomen, som kan spores i flere distrikter tilbake til 1700-tallet. Spesielt godt kjent er barnevandringene på Agder gjennom 1800-tallet, ikke minst på grunn av den norske filmen Yohan – Barnevandrer fra 2010.
Barnevandringer med tilhørende barnemarkeder er også dokumentert i andre europeiske land.

Barnevandringer på Konsmo i Vest-Agder

Midt på 1800-tallet var bjørn og ulv vanlige, og det var nødvendig å gjete buskapen. I begynnelsen av april, hvert år fra ca. 1830 til 1910, kom barn i alderen 7 til 15 år fra små gårder i Konsmo, Hægebostad, Kvås og Kvinesdal sammen i flokker ved Konsmo kirke for å gå til storgårdene lenger øst for å arbeide som gjetere. Målet var de rike jordbruksbygdene øst for Kristiansand: Tveit, Birkenes, Landvik, eller enda lenger østover. Ofte måtte barna gå 15–20 mil til fots. For året 1884 er det registrert at 22 barn bare fra Konsmo hadde forsømt skolen på grunn av gjeting på «Austlandet», dvs. østover.
Barna måtte også delta i annet arbeid på gården, fjøsstell, matlaging, slåttonn og snekring. Noen av barna kom til greie folk og ble godt behandlet, mens andre opplevde reine slavelivet. Først sent på høsten kunne de begi seg på hjemvei igjen.
Veiene barnevandrerne fulgte gikk på tvers av dalene. Landskapet var den gangen helt annerledes. Det fantes nesten ikke skog, og utmarka ble brukt til beitemark. Stykker av stiene barnevandrerne fulgte er fremdeles å finne, selv om mye i dag er nedbygd av veier og jernbane eller er oppdyrket og plantet til.

Annet

I Konsmo finnes det også et eget barnevandringssenter med informasjon om barnevandringene, utstilling og fakta om hvordan barna hadde det på vandring.
Anne Kathrine Slungård

Bakgrunn

Hun vokste opp i Meråker, hvor familien drev sagbruk. Hun gikk idrettslinjen ved Oppdal videregående skole og allmennfaglig linje ved Ringve videregående skole, og studerte økonomi, markedsføring og kommunikasjon ved TØH og BI.

Politikken

Hun ledet Sør-Trøndelag Unge Høyre mens hun gikk idrettslinjen, og satt i Unge Høyres sentralstyre 1984–1986. Hun var fylkessekretær i Nord-Trøndelag Høyre 1988–1991 og styremedlem i Levanger Høyre 1991–1993, og ble siden ansatt som politisk rådgiver for ordfører Marvin Wiseth i Trondheim. Slungård ble innvalgt i Trondheim bystyre i 1995, og våren 1998 overtok hun som ordfører etter Wiseth. Slungård var medlem av Høyres sentralstyre 2002–2004, og stilte ikke til gjenvalg til bystyret i 2003.

Næringslivet

Hun var kommunikasjonsdirektør i SINTEF 2004–2005, daglig leder i Total Consult Trondheim i 2005, markedsdirektør i Entra Eiendom 2005–2009 og administrerende direktør i Ungt Entreprenørskap 2010–2016. 
Hun har hatt en rekke styreverv i næringslivet, deriblant i SIVA, Statskog, Vital Forsikring, Siemens, Meråker Utvikling (Merut) og Adresseavisen, i tillegg til bedriftsforsamlingen i Statoil. Slungård ledet Statoils valgkomité 2002–2007. 
Hun har vært visepresident i Polyteknisk Forening, visepresident i Norges Skiforbund og medlem av Kringkastningsrådet.
HIF-Stein

Historikk

Klubben ble formelt stiftet den 1. mars 1991 ved en sammenslutning av Idrettslaget Stein (stiftet 20. oktober 1886) og Hammerfest Idrettsforening (stiftet i 1953), og fikk navnet Idrettslaget HIF-Stein. Ifølge klubbens vedtekter skal stiftelsesdatoen regnes fra 1886 etter den første av tidligere sammenslutninger i byens idrettsmiljø.
Organisatorisk var laget til å begynne med organisert med et hovedstyre på toppen, og undergrupper for turn, volleyball, fotball, håndball, friidrett og ski. Årsmøtet var (og er fortsatt) idrettslaget øverste organ. HIF-Stein ble på ekstraordinært årsmøte den 18. november 1996 omdannet fra et fleridrettslag til et såkalt allianseidrettslag. Dette innebar at hver enkelt undergruppe ble egne idrettslag under paraplyklubben HIF-Stein. Denne modellen skulle gjelde frem til 31. desember 1996. Fra og med 1. januar 1997 var de enkelte grupper som egne klubber å regne med navnet HIF-Stein + idrettsgren. Fra samme dato ble håndballgruppa lagt inn under fotballgruppas styre, mens turngruppa ble lagt under friidrettsgruppa. Dette skulle gjelde som en midlertidig ordning, da gruppene når det måtte være naturlig ut fra interesse og medlemstall skal kunne gå ut å danne egne klubber under alliansen.
Hovedstyret ble på årsmøtet den 17. mars 1997 vedtatt oppløst. Samtlige grupper, unntatt fotball, gikk ut og dannet nye klubber med helt nytt navn. Håndball ble lagt ned i 2003.

Fotball

Klubben driver hovedsakelig med aldersbestemt fotball, men stiller i samarbeid med Hammerfest Fotballklubb og Indrefjord Idrettslag et lag i 2011 i 4. divisjon.  Dette fungerer som et rekrutt/B-lag for Hammerfest Fotballklubbs lag som spiller i 3. divisjon.
Timothy Ridley

Utdanning og karriere

Ridley har en bachelorgrad fra Cambridge University og er Master of Laws fra Harvard Law School. Han har advokatbevilling for praksis i England, og har praktisert som advokat på Caymanøyene i over 30 år, men jobbet også i Hongkong fra 1995 til 2000. Han har også hatt ulike rådgivende roller overfor myndighetene, innenfor økonomi og lokal industri. Han har spesialisert seg på internasjonale finansielle transaksjoner. 
Han fikk styreplass i Caymanøyenes helsetilsyn (Health Services Authority) og i sentralbanken i juli 2002. Han ble forfremmet til sentralbanksjef i juli 2004, etter Michael Austin. Denne stillingen hadde han fram til 2008, da Carlyle McLaughlin overtok stillingen. Han trakk seg også fra styret i helsetilsynet i 2005. 
I 1996 ble han utnevnt til Officer of the Order of the British Empire (OBE) for sin tjeneste for landets finansnæring.
VM i beachhåndball 2008

VM i beachhåndball 2008 ble arrangert fra 9. til 13. juli 2008 i Cádiz i Spania. 
VM var felles for kvinner og herrer, og 12 lag deltok i hver klasse.
Putten Idrettsforening

4. divisjon 2010

Kilde: speaker.no
Léopold Sédar Senghor internasjonale lufthavn

Historie

Under andre verdenskrig var Dakar flyplass et sentralt ledd i United States Army Air Forces Air Transport Kommando - Natal-Dakar rute, ga en transoceanic forbindelse mellom Brasil og ansk Vest-Afrika etter 1942. Massive mengder av lasten ble lagret i Dakar, som så ble fraktet langs den nordafrikanske Kairo-Dakar transportruten for gods- og transitt-fly og personell. Fra Dakar gikk flyene til Dakhla Airport, i nærheten av Villa Cisneros i det som da var spansk Sahara, eller til Atar AirPort, avhengig av belastningen på luftruten. I tillegg til å være den vestlige terminus på den nordafrikanske ruten, ble Dakar den nordlige endestasjonen for den sørafrikanske ruten, som fraktet personell til Pretoria i Sør-Afrika, med mange mellomlandinger på Robertsfield (nå Roberts internasjonale lufthavn) i Liberia, Belgisk Kongo og Nord-Rhodesia (nå Zambia).
Før innføringen av langdistanse jet i midten av 1970-tallet, pleide den å være et viktig stoppested for ruter mellom Europa og Sør-Amerika, sammen med Kanariøyene.
Flyplassen var en Space Shuttle landingsplass frem til 1987, da det ble bestemt at en grop i rullebanen kunne skade romfergen under landing.
Det pleide å være en av de fem viktigste knutepunktene for det nå nedlagte multi-nasjonale flyselskapet Air Afrique.
Flyplassen har ofte blitt brukt for mellomlanding på flyvninger mellom Nord-Amerika og det Sørlige Afrika. Delta Air Lines startet rute 4.mdesember 2006 mellom Atlanta og Johannesburg, med mellomlanding i Dakar. Denne har siden blitt fjernet. Det driver nå non-stop Dakar New York-John F. Kennedy. South African Airways brukte Dakar som mellomlanding for begge sine ruter fra Johannesburg til Washington og New York. Den stoppested for New York-John F. Kennedy har blitt fjernet. Det er nå en non-stop fra Johannesburg til New York-John F. Kennedy med en Airbus A340-600. Johannesburg til Washington D.C.
Senegal Airlines hadde en hub og hovedkontor på flyplassen før det ble oppløst i april 2016.

Andre fasiliteter

Hovedkontoret til Senegals luftfartsdirektotat, Agence Nationale de l ' Aviation Civile du Sénégal ligger også på flyplassen .
Samtidig Air Sénégal International hadde sitt hovedkontor på flyplassen.
Flyplassen iwa også basen for franske Air Force's Dakar-Ouakam Air Base (Base aérienne Dakar-Ouakam); også kjent som Air Base 160, Base aérienne 160 Dakar-Ouakam. Dakar-Ouakam Air Base dannet den militære delen av flyplassen.
Svartsøndag

Svartsøndag (noen steder kalt skittensøndag) er i norsk tradisjon siste søndag før jul. 
Navnet kommer av at søndagen er nær vintersolverv i tid. Aktiviteter som ifølge tradisjonen ikke var lov å utføre på en søndag kunne likevel gjøres på svartsøndagen. Da skulle alt gjøres ferdig til jul.
Eden (elv i Cumbria)

Etymologi

Elven var kjent for romerne som Itouna og nedtegnet av den greske geografen Klaudios Ptolemaios på 100-tallet e.Kr. Navnet er avledet fra det keltiske ordet ituna i betydningen «vann» eller «(vann)rivende».
102. forsyningsbrigade

102. forsyningsbrigade (102-бригада материального обеспечения) er en forsyningsbrigade underlagt 36. kombinerte armé i det russiske forsvaret. Brigaden er forlagt til Gusinoozjorsk.
Decatelia

Utseende

Nokså små (ca. 4 millimeter), avlange, mørke bladbiller, gjerne med metallglans. Dekkvingene er kraftig punkterte. Hodet er nokså lite, antennene kraftige, holdes gjerne samlet og framoverrettet. Pronotum er rundet, blankt og glatt. Antennene består av 10 ledd og tilspisset ytterst. Dekkvingene er jevnbrede og har 10 punktstriper, punktene grove og noe spredte, uten opphøyde lengderibber.

Levevis

Både larver og voksne lever på planter og eter fra dem. Disse artene holder seg gjerne til én eller noen få vertsarter, larvene minerer i bladene til de samme plantene som de voksne gnager på. Denne slekten omfatter arter som lever på gress.

Utbredelse

Slekten er kjent fra Colombia, Brasil og Bolivia.
Villota

Villota er en lettere verdslig sang fra 1500-tallets Italia.  
Villota og villanella har flere fellestrekk, men villota har sin opprinnelse i folkemusikk. Teksten er ofte obskøn og kan inneholde meningsløse stavelser. Musikken er dansbar, men er ellers uten strukturelle fellestrekk. Villotaer har ofte regionale kjennetegn, f.eks. takket være dialektbruk eller navn som villote alla paduana, ... alla veneziana, ... alla mantovana eller lignende.
Mirza Ghalib

Mirza Ghalib (urdu: غاؔلب, hindi: ग़ालिब), født Mirza Asadullah Beg Khan (urdu: مرزا اسد اللہ بیگ خان, hindi: मिर्ज़ा असदुल्लाह् बेग़ ख़ान, født 27. desember 1797 i Kala Mahal, Agra, India, død 15. februar 1869 i Gali Qasim Jaan, Ballimaran, Dehli, India) var en fremtredende poet innenfor urdu og persiske språk under de siste årene av Mogulriket. Han benyttet forfatternavnene Ghalib (urdu: غالب, «dominerende») og Asad (urdu: اسد, «løve»). Hans ærestittel var Dabir-ul-Mulk, Najm-ud-Daula. I hans levetid gikk Mogulriket mot slutten og ble erstattet av britiske koloniherrer. Blant annet er det indiske opprøret i 1857 beskrevet i hans tekster. Flere av hans ghazaler har blitt tolket og sunget på forskjellige måter, og han betraktes som den mest populære og innflytelsesrike diktere innenfor urdu. I dag er han populær ikke bare i India og Pakistan, men også blant emigrerte hindustanifolk rundt omkring i verden.
Vines

Vines er et sted i Ullensvang kommune i Hordaland. Vines ligger på Folgefonnhalvøya mellom Utne og Jondal. Det blir regnet som en av mange fruktbygder i Hardanger.
Vines fikk postkontor i 1881, men først i 1887 fikk Vines postkontor datostempel, to-rings av vanlig type. Postens rasjonalisering førte til at Vines postkontor ble nedlagt i 1974. Tidligere var der også anløp for dampskip.
Vines skule var ein barneskule i Ullensvang herad. Skulebygget ligg i grenda Vines ved Indre Samlafjorden, kring 7 km frå Utne, og var barneskule for ungane i området frå grensa mot Jondal til og med Utne, det vil seia alle som hadde Utne til postadresse. Skulen hadde elevar frå 1. til 7. klassetrinn, og hadde 29 elevar i 2008. Etter 7. klasse fortsette elevane skulegongen sin på Hauso skule på Hauso ved Sørfjorden.
Vines ligger ved fylkesvei 550.
Furubjellevikler

Utseende

En stor (vingespenn 20-28 millimeter) og påfallende kraftig vikler, gjerne vakkert farget i varme bruntoner. Hodet og thorax er gulbrune. Forvingen er nær rektangulær i formen med markert, litt utstikkende spiss, fargen noe ulik mellom kjønnene. Hos hannen er vingens grunnfarge rødbrun, på framkanten er det mye hvitt. I vingen er det tre store, uregelmessig formede, mørkere rødbrune flekker med svart kant. Hunnens vinger har lysbrun grunnfarge med et fint, svart nettmønster og rødbrune tverrbånd. Bakvingen er brun, hvit langs framkanten.

Levevis

Larvene lever på årsskudd av furu, gran og einer. De voksne viklerne flyr i juni-juli i barskog.

Utbredelse

I alle fall i noen områder har arten spredt seg i de senere tiårene på grunn av planting av bartrær. Arten er utbredt over hele Europa, og finnes også i det nordlige Asia og (i plantasjer av innførte bartrær?) i Sørøst-Asia.
Tobias Svendsen

Landslaget

Han ble tatt ut i Norges tropp til U19-EM 2018 i  Finland.
6. november 2018 ble han tatt ut i sin første landslagstropp for Norge U21 i kampen mot Tyrkia U21 (20. november). 20. november 2018 fikk han sin første U21-landskamp for Norge mot Tyrkia.
Han ble tatt ut i Norges tropp til U20-VM 2019 i Polen.
Tangmeldeslekta

Systematikk

G. Kadereit m.fl. publiserte i 2010 en fylogenetisk studie av Atriplex og nærstående slekter. De tidligere beskrevne slektene Blackiella, Cremnophyton, Haloxanthium, Neopreissia, Obione, Pachypharynx, Senniella og Theleophyton må inkluderes i Atriplex. Den hovedsakelig europeiske slekta Halimione er derimot klart avgrenset, og molekylærgenetikk viser at den er søstergruppen til Atriplex.
Studien viser Atriplex omfatter fire–fem klader, men utvalget av arter er for lite til at studien kan brukes til en fullstendig oppdatert klassifikasjon.

Cremnophyton og Atriplex cana

Gruppen omfatter to arter. Atriplex lanfrancoi er en busk som er endemisk for Malta og Gozo, og som tidligere tilhørte en monotypisk slekt, Cremnophyton. Atriplex cana er en halvbusk som er vanlig i halvørkenene fra vestlige Kina til lengst øst i europeisk Russland.

Atriplex sect. Atriplex

Den er utbredt i Eurasia og ble tidligere kalt sect. Dichospermum. Gruppen omfatter fire ettårige urter med C₃-fotosyntese: hagemelde (A. hortensis), blankmelde (A. sagittata), Atriplex oblongifolia og Atriplex aucheri.

Atriplex sect. Teutliopsis

Også denne gruppen omfatter ettårige urter med C₃-fotosyntese. Hann- og hunnblomster sitter blandet i blomsterstanden. Det er omtrent 18 arter i Europa, Asia, Afrika og Nord-Amerika, blant annet flikmelde (A. hastata [A. calotheca]), bruskmelde (A. glabriuscula), strandmelde (A. littoralis), skaftmelde (A. longipes), ishavsmelde (A. nudicaulis), svinemelde (A. patula) og tangmelde (A. prostrata). Atriplex crassifolia hører antakelig til her, som søsterarten til resten av kladen.

C4-kladen

Denne gruppen omfatter de fleste artene og har utviklet C₄-fotosyntese. Gruppen oppstod i Eurasia og spredte seg til Australia ved to anledninger i sen miocen og én gang til Nord- og Sør-Amerika i midtre til sen miocen. Spredningen skjedde samtidig som klimaet på jorda ble tørrere og årstidene mer utpregede. Artene er tradisjonelt fordelt på en rekke seksjoner, men de har vist seg å være polyfyletiske grupper. Blant artene er saltbusk (A. halimus), sølvmelde (A. laciniata), rosemelde (A. rosea) og tatarmelde (A. tatarica).
Daniel Andreas Frøvig

Utmerkelser

Frøvig ble æresdoktor ved Universitetet i Erlangen i 1926.
Kasuarfamilien

Beskrivelse

Fuglene i kasuarfamilien er kjempestore (100–190 cm høye), flygeløse tre-tåede terrestriske fugler, med lang hals og lange lemmer. Hunnene er størst. Artene har også en prominent hjelm på skalletaket, som ikke er av bein, men en utrolig tøff elastisk, skumlignende substans, som sitter godt festet til skallen og er dekket med keratinholdig hud. Det har blitt lansert hypoteser om at fuglene har utviklet hjelmen som både «våpen» og «veirydder for tett underskog», men de har verken latt seg bekrefte eller avkrefte, så langt.
Fuglene trives i regnskog og på skogbevokst savanne, fra lavereliggende terreng og opp mot 3 000 moh.

Taksonomi

Tradisjonelt har kasuarer og emu tilhørt hver sine familier, og endog ordner. De var også samlet i ordenen Casuariiformes i en tid. Nyere forskning har imidlertid funnet ut at emu er en nærmere slektning av kasuarene enn tidligere antatt, og arten er nå plassert i samme familie; kasuarfamilien.
Det finnes også flere fossile arter i gruppen. Emuarius fra oligocen hadde kasuar-aktig hodeskalle og lårbein, kombinert med legger og føtter mer lik dem man finner hos emu. En annen er Casuarius lydekkeri, en fossil art fra Pleistocen funnet i New South Wales.
Saprovisca

Utseende

Middelsstore (6,5 - 8 millimeter), slanke, litt flate, blanke eller halvmatte, svarte gjødselbiller. Hodet er stort og bredt, forkanten litt innbuktet i midten, med to store, butte tenner. Hode og pronotum er fint punktert, dekkvingene har rader av grove punkter. Pronotum er rektangulært sett ovenfra, dekkvingene jevnbrede, beina ganske korte. Slekten ligner mye på slekten Saprosites, men skiller seg fra denne ved at snuten (clypeus) har tenner.

Levevis

Svært lite er kjent om biologien til denne slekten, og larvene er ukjente. Voksen biller har blitt funnet under råtnende stokker, under bark på døde trær, og mellom løvstrø.

Utbredelse

Slekten er utbredt på Filippinene.
8. etappe i Tour de France 2006

Info

Sylvain Calzati stakk etter fem mil av med fem andre ryttere før han bestemte seg for å dra alene og syklet solo de tre siste milene til mål. Dette var første gang i årets tour at et brudd holdt til mål og Calzatis første etappeseier. Hushovd havnet på en 11.-plass og var i realiteten ute av kampen om den grønne trøya med 63 poeng opp til ledende Robbie McEwen.